**ՀՀ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՀԱՄԱՄԱՍՆԱԿԱՆ ԸՆՏՐԱԿԱՐԳՈՎ ԸՆՏՐՎԱԾ ԱՎԱԳԱՆՈՒ 2022 ԹՎԱԿԱՆԻ ՀՈՒՆՎԱՐԻ 7-Ի ՆԻՍՏԻ ԱՆՑԿԱՑՈՒՄ**

Նիստը սկսվեց, ՀՀ Արմավիրի մարզի Փարաքար համայնքի ավագանու նիստը վարում եմ ես՝ ավագանու նիստին ներկա տարիքով ավագ անդամ՝ Նեկտար Սիմոնի Սարդարյանը:

Ավագանու նիստն իրավազոր է, քանի որ նիստին ներկա են օրենքով սահմանված թվաքանակով ավագանու բոլոր անդամներից՝ 11 ավագանու անդամ, բացառությամբ «Ապրելու երկիր» կուսակցություն 10 ավագանու անդամները.

1. Գրիգորյան Վալոդյա Լևոնի
2. Ախվերդյան Օնիկ Արտավազդի
3. Թորոսյան Էմմա Պապոյի
4. Ֆարֆարյան Ավետիս Սամվելի
5. Սարգսյան Հայկազ Համազասպի
6. Միրզոյան Աննա Օգսենի
7. Մխիթարյան Հովհաննես Աշոտի
8. Ղազարյան Մանուկ Արմենակի
9. Զեյնալյան Ռուդիկ Աղվանի
10. Գասպարյան Լիանա Հովսեփի

Համայնքի ավագանու նիստը համարվում է հանդիսավոր և այն հայտարարում եմ բացված:

Համաձայն ՀՀ թիվ 14 տարածքային ընտրական հանձնաժողովի կողմից տրամադրված 2021 թվականի դեկտեմբերի 16-ի «Արմավիրի մարզի Փարաքար համայնքի ավագանու ընտրված անդամներ գրանցելու մասին» թիվ 25 արձանագրությունը՝ ներկայացնում եմ ՀՀ Արմավիրի մարզի Փարաքար համայնքի ավագանու անդամներին`

«Ապրելու երկիր» կուսակցություն

1. Գրիգորյան Վալոդյա Լևոնի
2. Ախվերդյան Օնիկ Արտավազդի
3. Թորոսյան Էմմա Պապոյի
4. Ֆարֆարյան Ավետիս Սամվելի
5. Սարգսյան Հայկազ Համազասպի
6. Միրզոյան Աննա Օգսենի
7. Մխիթարյան Հովհաննես Աշոտի
8. Ղազարյան Մանուկ Արմենակի
9. Զեյնալյան Ռուդիկ Աղվանի
10. Գասպարյան Լիանա Հովսեփի

«Դավիթ Մինասյան» կուսակցությունների դաշինք

1.Մինասյան Դավիթ Ավետիքի

2. Սարիբեկյան Գոռ Արմենակի

3. Սարդարյան Նեկտար Սիմոնի

4. Երիցյան Էմին Էդիկի

5. Ավագյան Լիլիթ Աշոտի

«Քաղաքացիական պայմանագիր» կուսակցություն

1. Գյուլնազարյան Լյուդվիգ Արիստակեսի
2. Արթենյան Կարապետ Արշավիրի
3. Իսպիրյան Մարիամ Մկրտիչի
4. Խաչատրյան Գևորգ Լյովաի
5. Ախտոյան Դավիթ Գագիկի
6. Վարդանյան Արաքսյա Պողոսի

Այժմ ներկայացնում եմ նիստի օրակարգը`

1. համայնքի ղեկավարի ընտրություն.
2. համայնքի ղեկավարի լիազորությունների ստանձնման և երդման արարողության կազմակերպչական հարցերի մասին որոշման ընդունում.
3. ավագանու առաջին նստաշրջանի գումարման օրվա սահմանում:

Օրակարգի 1-ին հարցի կապակցությամբ ներկայացնում եմ, որ «Հայաստանի Հանրապետության ընտրական օրենսգիրք» սահմանադրական օրենքի 142.2-րդ հոդվածի 2-րդ և 3-րդ մասերի պահանջների համաձայն՝ եթե համայնքի ավագանու ընտրության արդյունքով ընտրությանը մասնակցող կուսակցություններից, (կուսակցությունների դաշինքից) մեկն ստանում է ավագանու անդամների տեղերի 50 տոկոսից ավելին, ապա այդ կուսակցության (կուսակցությունների դաշինքի) թեկնածուների ցուցակի առաջին հորիզոնականում գտնվող անձն օրենքի ուժով համարվում է ընտրված համայնքի ղեկավար, իսկ եթե ավագանու ընտրությունների արդյունքով որևէ կուսակցություն (կուսակցությունների դաշինք) չի ստանում ավագանու անդամների տեղերի 50 տոկոսից ավելին, ապա համայնքի ղեկավարն ընտրվում է բաց քվեարկության միջոցով:

Հաշվի առնելով ներկայացվածը և ՀՀ թիվ 14 տարածքային ընտրական հանձնաժողովի 2021 թվականի դեկտեմբերի 16-ի թիվ 46-Ա որոշմամբ (արձանագրություն N 25) արձանագրված արդյունքները՝ անցնում ենք համայնքի ղեկավարի ընտրության փուլին:

Ներկայացնեմ 142.2-րդ հոդվածի 4-8-րդ մասերի պահանջները, համաձայն որոնց՝ ավագանու խմբակցությունները կարող են իրենց կուսակցության (կուսակցությունների դաշինքի) թեկնածուների ցուցակի առաջին հորիզոնականում տեղ զբաղեցրած անձին առաջադրել որպես համայնքի ղեկավարի թեկնածու, իսկ եթե նա հրաժարվում է, ապա խմբակցությունը կարող է առաջադրել տվյալ կուսակցության (կուսակցությունների դաշինքի) թեկնածուների ցուցակի համապատասխանաբար հաջորդ այն անձին, որը համաձայն է առաջադրվել որպես թեկնածու:

Նիստին ուշացումով 10:15 մոտեցան «Ապրելու երկիր» կուսակցություն ավագանու անդամները և սկսեցին վիրավորել մյուս ավագանու անդամներին:

Էմմա Թորոսյան – մեզ թույլ չեին տալիս ներս մտնել:

Վալոդյա Գրիգորյան- պնդում եմ կարգը պահպանել նոր նիստը սկսել: Նիստը թող վարի տարիքով ավագ ավագանին՝ տիկին Թորոսյանը:

Թորոսյանը նշեց, որ դուռը փակ է եղել և իրենք չեն կարողացել ներս մտնել:

Գոռ Սարիբեկյան - Կրկին նշեմ որ դուռը փակ չի եղել, եթե կա տարաձայնություն, եթե կա իրավական խնդիր, կարձանագրվի և դատարնը կվիճարկի այդ հարցը:

Վալոդյա Գրիգորյան- բոլորս էլ հասկանում ենք, որ դատարանը Ձեր օգտինա հարցը լուծելու:

Գոռ Սարիբեկյան – ես չեմ խոչընդոտում ավագանու նիստը, ես հավատարիմ եմ իմ սկզբունքներին և քվեարկելու եմ դրա օգտին: Նիստը չկայացավ ժամը 10 –ին, որովհետև միջադեպ էր տեղի ունեցել:

Վալոդյա Գրիգորյան– Մենք իրավունք չունենք թույլ տալ որ նիստը սկսվի, որովհետև պետք է վարի տարիքով ավագ ավագանին: Ես չեմ առաջադրվում, առաջարկում եմ մյուս թեկնածունեն էլ չառաջադրվեն: Եթե ես ուզենայի , որ ՔՊ իրենց 6 ձայնը ինձ տաին, կտաին: Ես մտածել եմ, որ հատելու էի 51 տոկոսի շեմը, սակայն իմ ընտրողներին պատրաստել եմ. որ կարողա ղեկավարենք եռակողմ:

Գոռ Սարիբեկյան - եթե դուք շատ ձայն եք հավաքել, մենք պարտավոր չենք մեր ձայները տալ Ձեզ և պարտադիր չէ, որ դուք լինեք համայնքի ղեկավար, մենք ունենք ծրագրեր և ցանկանում ենք, մեր ընտրված համայնքի ղեկավարի հետ իրականացնել ծրագրերը:

Վալոդյա Գրիգորյան- ես առաջարկում եմ գնալ նոր ընտրությունների, ի սկզբանե առաջարկել եմ եռակողմ կառավարում:

Գոռ Սարիբեկյան –մենք հուշագիր չունենք ՔՊ –ի հետ, որովհետև մենք ունենք ձայնի իրավունք և կարող ենք քվեարկել մեր ցանկացած թեկնածուի օգտին: Սա մեծամասնական ընտրակարգով չէ, սա համամասնական ընտրակարգ է, կարող է քիչ ձայներ հավաքած անձը, եթե ունի համակիրներ դառնալ համայնքի ղեկավար:

Նիստը վարողը հայտարարեց, որ նիստը շարունակվում է: Բոլոր ավագանիները թող զբաղեցնեն իրենց տեղերը:

Կրկին շարունակվեց բանավեճը թե որ խմբակցության տարիքով ավագը պետք է վարի նիստը:

Գոռ Սարիբեկյան - երեք թեկնածուները որոշեցին, որ ունենան համատեղ կառավարում, խնդրում ենք հայտարարել ընդմիջում 1 ժամ, որ ներկայացնեքն մեր դիրքորոշումը:

1 ժամ ընդմիջումից հետո՝ ժամը 17: 23 -ին նիստը վերսկսվեց:

Վալոդյա Գրիգորյան – ինչու եք դուք նիստը վարում,

Նեկտար Սարդարյան – նիստը սկսվելուց առաջ դահլիճում չի եղել տարիքով ավագ ավագանին, դրա համար ես եմ վարել նիստը: Կրկին նշում եմ, որ նիստը սկսվելուց առաջ տիկինը դահլիճում չի եղել:

Գոռ Սարիբեկյան - Ձեր դիտողությունը պարոն Գրիգորյան թող արձանագրվի և նիստը շարունակենք:

Արաքսյա Վարդանյան – խնդում ենք չխոչընդոտել նիստին, եթե կան խնդիրներ դիմեք դատարան:

Բազմիցս կրկնվեց նուն հարցադրումն ու պատասխանը:

Գոռ Սարիբեկյան – ոչ մի ավագանու չենք արգելել, որ ներս մտնեն դահլիճ: Առաջարկվեց հայտարարել ընդմիջում:

Ավագանու 21 անդամների կողմ քվեարկությամբ հայտարարվեց ընդմիջում: մինչև 2022 թվականի հունվարի 9-ը ժամը 10:00:

Նիստը սկսվեց 2022 թվականի հունվարի 9-ին ժամը 10:00-ին:

Նիստը վարողը հայտարարեց, որ կուսակցություները առաջադրեն իրենց թեկնածուներին:

«Ապրելու երկիր» կուսակցության անդամ – Ձեր նախորդ օրվա նիստին ոչ բոլոր ավագանիներն էին ներկա, նիստն արդեն իրավազոր չէր, պարոն Գյուլնազարյան խնդրում եմ պատասխանեք, երբ Ձեր անուն էին տալիս դուք ուր էիք,

Գյուլնազարյան – եղել եմ դահլիճում, 8 հոգով քվորում չի լինում:

Դավիթ Մինասյան -ես նույնպես դահլիճում եմ եղել, ստորագրել էի արդեն ներկայության թերթը:

Վալոդյա Գրիգորյան- դիմելով նիստը վարողին, խնդրում եմ արձանագրել, որ դուք եք վարում նիստը:

Նիստը վարող – խնդրում եմ առաջադրել համայնքի ղեկավարի թեկնածուներ:

«Ապրելու երկիր» կուսակցություն առաջադրեք Ձեր թեկնածուներին:

«Ապրելու երկիր» կուսակցության ավագանու անդամ- – համաձայն ՏԻՄ օրենքի 3000 ևավելի բնակիչ ունեցող համայնքում նիստը պետք է հեռարձակվի առցանց:

Գոռ Սարիբեկյան - Ներկայիս նիստը հեռարձակվում է Փարաքար համայնքի պաշտոնական կայք էջում, ինչպես նաև լուսաբանվու և հեռարձակվում է տարբեր լրատվական կայքերի միջոցով:

Վալոդյա Գրիգորյան - արձանագրեք որ նիստը վարվում է առանց պաշտոնական հեռարձակման:

Գոռ Սարիբեկյան - Այո նիստը վարվում է ոչ պաշտոնական հեռարձակման:

Վալոդյա Գրիգորյան - Համայնքների համերաշխությունը ստեղծում եմ ես, հանուն համայնքների ժողովրդի, հանուն մեզ տված քվեի մենք վայր ենք դնում մեր 10 ավագանու անդամների մանդատները, համերաշխության ֆոնն ապահովելու համար: Եվ այս պահին դուրս ենք գալիս դահլիճից: Շնորհակալ ենք:

«Ապրելու երկիր» կուսակցության ավագանու անդամները դուրս եկան դահլիճից:

Նիստը վարող - ներկայացնել թեկնածուների:

Գոռ Սարիբեկյան -մեր խմբակցությնա 5 անդամների կողմից առաջադրում ենք Դավիթ Մինասյանի թեկնածությունը, եթե չկան դեմ ձայներ ընդունեք մեր թեկնածուի առաջադրումը:

«Քաղաքացիական պայմանագիր» կուսակցության ավագանու անդամ- Կարապետ Արթենյան – մեք թեկնածու չենք առաջադրում, համաձայն քաղաքական պայմանավորվածության սատարում ենք Դավիթ Մինասյանի թեկնածությունը:

Թեկնածուների առաջադրումից հետո նիստը վարողը հրապարակեց նրա անունը՝ Դավիթ Մինասյան:

Նիստը վարող – խնդրում եմ պատրաստել քվեաթերթիկները:

Ելեույթի համար ձայնը տրվեց համայնքի ղեկավարի թեկնածու Դավիթ Մինասյանին:

Նա նշեց, որ ցավով է արձանագրում, որ «Ապրելու երկիր» կուսակցություն ավագանու անդամները նման որոշում կայացրեցին՝ վայր դրեցին մանդատները, նրանց հետ բանակցությունների ժամանակ առաջարկել ենք համատեղ կառավարում, շնորհակալություն եմ հայտնում «Քաղաքացիական պայմանագիր» կուսակցության ավագանու անդամներին մեզ աջակցելու համար ամեն ինչ արվելու է մեր համայնքների բարօրության համար, ծառայելու ենք մեր բնակիչներին:

Գոռ Սարիբելյան – ցավում ենք, որ մեր քաղաքական կոնսենսուսը չկայացավ, բայց մեր գործընկերների հետ կանենք ամեն ինչ համատեղ կառավարման և բոլոր խնդիրների լուծման համար: Շատ ափսոս, որ մեր նախկին բանակցությունները համատեղ կառավարման վերաբերյալ հաջողության չհասավ քաղաքական ինտրիգների պատճառով: Ես վստահ եմ, որ եթե չլիներին քաղաքական որոշակի գործընթացներ Լյուդվիգ Գյուլնազարյանի, Դավիթ Մինասյանի և Վալոդյա Գրիգորյանի համագործակցությունը կկայանար: Այն շեմին էինք, որ համարյա համաձայնության էինք եկել համատեղ կառավարման: Սակայն ցավոք քաղաքականությունը հաղթեց մեզ բոլորիս:

Էմին Երիցյան – Ես նույնպես ափսոսանք եմ հայտնում կատարվածի համար, Փարաքար համայնքը կարող էր դառնալ օրինակելի համայնք համայնքների համատեղ կառավարման օրինակով, մեր համագործակցության դուռը միշտ բաց ենք պահում:

Միվորվող համայնքները դա մի ամբողջական համայնք է, ավագանին կապահովի համայնքի համաչափ զարգացումը, շնորհակալություն եմ հայտնում «Քաղաքացիական պայմանագիր» կուսակցությանը համագործակցության համար:

Արաքսյա Վարդանյան – լինելով «Քաղաքացիական պայմանագիր» խմբակցության ղեկավար մեծ ցավով ենք արձանագրում տեղի ունեցածը , ամեն ինչ անելու ենք, որ համայնքի յուրաքանչյուր լուման ծառայի համայնքի զարգացման և բարեկեցության համար: Աշխատելու ենք լինել մեր կողմից ընտրված համայնքի ղեկավարի կողքին: Շնորհակալություն եմ հայտնում հարգելի վարող նիստը պատշապ կազմակերպելու և վարելու համար:

Քվեարկությունն անցկացվում է քվեաթերթիկների միջոցով, որում տվյալ պահին ընդգրկված է մեկ թեկնածու :

Ավագանու յուրաքանչյուր անդամ ունի մեկ ձայնի իրավունք:

Ձեզ եմ ներկայացնում քվեաթերթիկի նմուշը, որում լրացումը պետք է կատարենք V ձևի նշումով; Եվ քանի որ քվեարկությունը բաց է կատարվելու, այդ իսկ պատճառով յուրաքանչյուրիս տրվելիք քվեաթերթիկի վրա անվանական նշում եք ձեր անունը:

Բաժանվեցին 11 ավագանու համար քվեարկության թերթիկները: Անցկացվեց քվեարկություն:

Նիստը վարողը բարձրաձայն ընթերցեց յուրաքանչյուր քվեաթերթիկի տվյալները՝ ընտրողի և ընտրվողի անունը, ազգանունը, կուսակցության կամ կուսակցությունների դաշինքի անվանումը:

Քվեարկաթյանը մասնակցել են ավագանու 11 անդամ:

«Դավիթ Մինասյան» կուսակցությունների դաշինք

1.Մինասյան Դավիթ Ավետիքի

2. Սարիբեկյան Գոռ Արմենակի

3. Սարդարյան Նեկտար Սիմոնի

4. Երիցյան Էմին Էդիկի

5. Ավագյան Լիլիթ Աշոտի քվեարկել են կողմ Դավիթ Մինասյանին:

«Քաղաքացիական պայմանագիր» կուսակցություն

1. Գյուլնազարյան Լյուդվիգ Արիստակեսի
2. Արթենյան Կարապետ Արշավիրի
3. Իսպիրյան Մարիամ Մկրտիչի
4. Խաչատրյան Գևորգ Լյովաի
5. Ախտոյան Դավիթ Գագիկի
6. Վարդանյան Արաքսյա Պողոսի

Եվ վերջապես ներկայացնում եմ քվեարկության արդյունքները և հանդիսավոր հայտարարում եմ, որ «Դավիթ Մինասյան դաշինք» կուսակցության ներկայացված թեկնածու Դավիթ Մինասյանը ստնալով 11 կողմ ձայն համարվում է ընտրված՝ որպես ՀՀ Արմավիրի մարզի Փարաքար համայնքի ղեկավար:

Գոռ Սարիբեկյան - ցավով եմ նշում, որ «Ապրելու երկիր» կուսակցության անդամները վայր դրեցին մանդատները, կառավարումը լինելու է համատեղ կառավարում, պաշտոնավարումը կիսվելու է 2 ուժերի մեջ, պատրաստ ենք նաև համատեղ կառավարել 3 ուժի հետ, եթեր պահը բաց չի թողնվել: Շնորհավորում եմ բոլորիս:

Պարոն Դավիթ Մինասյանին հրավիրում եմ տեղ զբաղեցնել նախագահությունում:

Օրակարգային 2-րդ հարցի կապակցությամբ տեղեկացնում եմ, որ «Տեղական ինքնակառավարման մասին» ՀՀ օրենքի 74-րդ հոդվածի 1-ին մասի պահանջի համաձայն՝ համայնքի ղեկավարն իր լիազորություններն ստանձնում է իր ընտրվելուց հետո` երրորդ օրացուցային օրը, ավագանու` օրենքի ուժով հրավիրված նիստում համայնքի բնակիչներին տալով համապատասխան երդում:

Այս առումով առաջարկում եմ՝ հաշվի առնելով օրենսդրական պահանջը՝ 2022 թվականի հունվարի 12-ին ժամը 12 -ին հրավիրել համայնքի ավագանու նիստ՝ համայնքի ղեկավարի լիազորությունների ստանձնման համար:

Բոլոր 11 ավագանու անդամները կողմ էին:

Օրակարգային 3-րդ հարցի կապակցությամբ հայտնում եմ, որ «Տեղական ինքնակառավարման մասին» ՀՀ օրենքի 62-րդ հոդվածի պահանջների համաձայն՝ համայնքի ավագանու հերթական նստաշրջանները գումարվում են փետրվարի երկրորդ երեքշաբթի օրվանից մինչև հունիսի վերջին չորեքշաբթին և սեպտեմբերի երկրորդ երեքշաբթի օրվանից մինչև դեկտեմբերի վերջին չորեքշաբթին:

Նստաշրջանի ընթացքում յուրաքանչյուր ամիս հրավիրվում է ավագանու առնվազն մեկ նիստ:

Ուստի ՀՀ Արմավիրի մարզի Փարաքար համայնքի ավագանու 2022 թվականի առաջին նստաշրջանն առաջարկվում է գումարել 2022 թվականի փետրվարի երկրորդ երեքշաբթի օրվանից մինչև հունիսի վերջին չորեքշաբթին, այսինքն՝ փետրվարի 8 -ից մինչև հունիսի 29-ը:

Ամփոփելով վերոգրյալը՝ առաջարկում եմ 2022 թվականի առաջին նստաշրջանի գումարման օր սահմանել 2022 թվականի փետրվարի 8-ը:

Քվեարկեցին բոլորը կողմ են, որ առաջին նիստը գումարվի փետրվարի 8-ին:

ՀՀ Արմավիրի մարզի Փարաքար համայնքի ավագանու 2021 թվականի դեկտեմբերի 20-ի օրենքի ուժով գումարված առաջին նիստը օրակարգի հարցերի սպառման հիմքով հայտարարում եմ փակված:

Նիստը վարող՝ Նեկտար Սարդարյան

Արձանագրող

Աշխատակազմի քարտուղար՝ Մ. Քեյան

2022 թվականի հունվարի 7,9 (նիստը սկսվել է հունվարի 7-ին, շարունակվել հունվարի 9-ին)

Գյուղ Փարաքար

Ցուցակ

Քվեարկության մասնակիցների

|  |  |
| --- | --- |
| «Ապրելու երկիր» կուսակցություն | ստորագրություն |
| 1. Գրիգորյան Վալոդյա Լևոնի |  |
| 1. Ախվերդյան Օնիկ Արտավազդի |  |
| 1. Թորոսյան Էմմա Պապոյի |  |
| 1. Ֆարֆարյան Ավետիս Սամվելի |  |
| 1. Սարգսյան Հայկազ Համազասպի |  |
| 1. Միրզոյան Աննա Օգսենի |  |
| 1. Մխիթարյան Հովհաննես Աշոտի |  |
| 1. Ղազարյան Մանուկ Արմենակի |  |
| 1. Զեյնալյան Ռուդիկ Աղվանի |  |
| 1. Գասպարյան Լիանա Հովսեփի |  |
|  |  |
| «Դավիթ Մինասյան» կուսակցությունների դաշինք |  |
| 1. Մինասյան Դավիթ Ավետիքի |  |
| 1. Սարիբեկյան Գոռ Արմենակի |  |
| 1. Սարդարյան Նեկտար Սիմոնի |  |
| 1. Երիցյան Էմին Էդիկի |  |
| 1. Ավագյան Լիլիթ Աշոտի |  |
|  |  |
| «Քաղաքացիական պայմանագիր» կուսակցություն |  |
| 1. Գյուլնազարյան Լյուդվիգ Արիստակեսի |  |
| 1. Արթենյան Կարապետ Արշավիրի |  |
| 1. Իսպիրյան Մարիամ Մկրտիչի |  |
| 1. Խաչատրյան Գևորգ Լյովաի |  |
| 1. Ախտոյան Դավիթ Գագիկի |  |
| 1. Վարդանյան Արաքսյա Պողոսի |  |

**Հավելված 7.**

**Կ Ա Ն Ո Ն Ա Կ Ա Ր Գ**

**\_\_\_\_\_\_\_\_\_ ՀԱՄԱՅՆՔԻ (ԱՅՍՈՒՀԵՏ՝ ՀԱՄԱՅՆՔ) ՀԱՄԱՄԱՍՆԱԿԱՆ ԸՆՏՐԱԿԱՐԳՈՎ ԸՆՏՐՎԱԾ ԱՎԱԳԱՆՈՒ ԱՌԱՋԻՆ ՆԻՍՏԻ ԱՆՑԿԱՑՄԱՆ**

1. Համայնքի ավագանու առաջին նիստը գումարվում է ավագանու առաջին ընտրությունների արդյունքով համայնքի ավագանու անդամների ընտրվելու մասին որոշման պաշտոնական հրապարակմանը հաջորդող երկուշաբթի օրը, ժամը 11.00-ին` համայնքի ավագանու նստավայրում:

2. Համայնքի ավագանու առաջին նիստի նախապատրաստման և անցկացման կազմակերպման պատասխանատուն «\_\_\_\_\_\_\_\_\_ համայնքապետարանի աշխատակազմ» համայնքային կառավարչական հիմնարկի աշխատակազմն է (այսուհետ` աշխատակազմ):

3. Աշխատակազմը ժամը 10.00-11.00-ն իրականացնում է ավագանու անդամների գրանցում: Ստացված տվյալներն ամփոփելուց հետո աշխատակազմի ներկայացուցիչը նիստը վարողին է փոխանցում գրանցման ցուցակը:

4. Ավագանու նիստը վարում է ավագանու նիստին ներկա` տարիքով ավագ անդամը:

5. Ավագանու նիստն իրավազոր է, եթե նիստին ներկա է ոչ պակաս, քան ավագանու \_\_\_\_ (օրենքով սահմանված թվաքանակի կեսից ավելին) անդամ: Եթե մինչև ժամը 12.00-ն չի ապահովվում նիստի իրավազորությունը, և նիստը չի սկսվում, ապա նիստի չկայացման մասին կազմվում է արձանագրություն, որը ստորագրում են ավագանու՝ նիստին ներկայացած անդամները: Այդ դեպքում ավագանու նիստ է հրավիրվում հաջորդ օրը` ժամը 11.00-ին:

6. Նիստը վարողը հայտարարում է նիստի բացման մասին:

7. Նիստը վարողը ներկայացնում է ավագանու անդամներին` կարդալով յուրաքանչյուրի անունը, ազգանունը, կուսակցության կամ կուսակցությունների դաշինքի (այսուհետ` կուսակցություն) անվանումը:

8. Նիստը վարողը հայտարարում է նիստի հետևյալ օրակարգը`

1) համայնքի ղեկավարի ընտրություն.

2) համայնքի ղեկավարի երդման արարողության կազմակերպչական հարցերի մասին որոշման ընդունում.

3) ավագանու առաջին նստաշրջանի գումարման օրվա սահմանում:

Սույն կետի 1-ին և 2-րդ ենթակետերը, ինչպես նաև սույն կանոնակարգի 9-19-րդ կետերը նախատեսված են «Ընտրական օրենսգիրք» սահմանադրական օրենքի 142.2-րդ հոդվածի 3-րդ մասով սահմանված դեպքի համար, իսկ նույն հոդվածի 2-րդ մասով սահմանված դեպքում` նիստը վարողը հրապարակում է ընտրված համայնքի ղեկավարի անունը և վերջինիս հրավիրում տեղ զբաղեցնել նախագահությունում:

9. Համայնքի ղեկավարի ընտրությունն անցկացվում է նիստի ընթացքում` «Ընտրական օրենսգիրք» սահմանադրական օրենքի 142.2-րդ հոդվածի դրույթներին համապատասխան: Նիստն անընդհատ է մինչև համայնքի ղեկավարի ընտրությունը` բացառությամբ ընդմիջումների` ժամը 14.00-15.00-ն, այնուհետև` յուրաքանչյուր երկու ժամը մեկ անգամ` 30 րոպեով:

10. Կուսակցությունների կողմից համայնքի ղեկավարի թեկնածուների առաջադրման հաջորդականությունը որոշվում է ըստ ավագանու ընտրությունների արդյունքներով մանդատներ ստացած կուսակցությունների թվաքանակի՝ փոքրից մեծ:

11. Թեկնածուների առաջադրումից հետո նիստը վարողը հրապարակում է նրանց անունները, որից հետո սկսվում է հարցերի քննարկումը` հետևյալ հաջորդականությամբ`

1) առաջադրված թեկնածուի ելույթը (առաջադրման հաջորդականությամբ).

2) հարցեր առաջադրված թեկնածուին.

3) ելույթներ.

4) առաջադրված թեկնածուի եզրափակիչ ելույթը:

12. Հարցի քննարկման ընթացքում հատկացվում է`

1) թեկնածուի ելույթի համար՝ մինչև 15 րոպե.

2) հարցերի համար՝ մինչև 3-ական րոպե.

3) ելույթների և եզրափակիչ ելույթների համար՝ մինչև 5-ական րոպե.

4) վարման կարգի վերաբերյալ ելույթների համար` մեկական րոպե։

Քննարկումներից հետո տեղի է ունենում բաց քվեարկություն:

13. Ավագանու յուրաքանչյուր անդամի ելույթի կամ հարցի համար ձայն է տրվում մեկական անգամ:

14. Առաջադրված թեկնածուն կարող է ինքնաբացարկ հայտնել մինչև քվեարկության անցկացումը:

15. Նիստը վարողը հրապարակում է քվեարկության արդյունքները և հայտարարում`

1) համայնքի ղեկավար ընտրվելու մասին.

2) քվեարկության երկրորդ փուլ անցկացնելու մասին (եթե առաջադրված թեկնածուներից որևէ մեկը չի ստանում ավագանու անդամների ընդհանուր թվի ձայների մեծամասնությունը):

16. Քվեարկության երկրորդ փուլում համայնքի ղեկավարի թեկնածուների ինքնաբացարկ չի ընդունվում, և քննարկումներ չեն իրականացվում: Երկրորդ փուլն անցկացվում է բաց քվեարկությամբ: Երկրորդ փուլում համայնքի ղեկավար է ընտրվում առավելագույն ձայներ ստացած թեկնածուն:

17. Նիստը վարողը հրապարակում է քվեարկության արդյունքները և հայտարարում`

1) համայնքի ղեկավար ընտրվելու մասին.

2) քվեարկության լրացուցիչ փուլ անցկացնելու մասին (մեկից ավելի թեկնածուների` հավասար առավելագույն ձայներ ստանալու դեպքում):

18. Լրացուցիչ փուլում նույնպես համայնքի ղեկավարի թեկնածուների ինքնաբացարկ չի ընդունվում, և քննարկումներ չեն իրականացվում: Լրացուցիչ փուլն անցկացվում է բաց քվեարկությամբ: Համայնքի ղեկավար է ընտրվում առավելագույն ձայներ ստացած թեկնածուն: Լրացուցիչ քվեարկության արդյունքով ձայների հավասարության դեպքում առավելությունը տրվում է տարիքով ավագին:

19. Նիստը վարողը հրապարակում է քվեարկության արդյունքները:

20. Նիստը վարողը հրապարակում է ընտրված համայնքի ղեկավարի անունը և վերջինիս հրավիրում է տեղ զբաղեցնել նախագահությունում:

21. Համայնքի ղեկավար ընտրվելու մասին հայտարարությունից հետո աշխատակազմի քարտուղարն ավագանու քննարկմանն է ներկայացնում համայնքի ղեկավարի երդման արարողությանն առնչվող կազմակերպչական, ինչպես նաև ավագանու առաջին նստաշրջանի գումարման օր սահմանելու մասին հարցերը` ավագանու որոշումների նախագծերի տեսքով, որոնք քննարկում է ավագանին և ընդունում համապատասխան որոշումներ: Այդ հարցերը քննարկվում են սույն կանոնակարգի 12-րդ կետով սահմանված տևողությամբ և կարգով:

22. Նիստի արձանագրությունն ստորագրում է նիստը վարողը:

23. Որոշումներն ընդունվում են նիստին ներկա գտնվող ավագանու անդամների ձայների պարզ մեծամասնությամբ:

24. Նիստը կարող են լուսաբանել զանգվածային լրատվական միջոցների ներկայացուցիչները, որոնք նախապես գրանցվում են աշխատակազմում` համապատասխան հայտերը ներկայացնելով նիստից առնվազն 24 ժամ առաջ:

25. Առաջին նիստը փակվում է ավագանու առաջին նստաշրջանի գումարման օրվա մասին հայտարարությամբ: